title: "Pearl-Index"
text: "Di Pearl-Index, n\u0113mt ee\u0111er di amerikaansk Biologi Raymond Pearl (1879\u20131940), es en Maat fuar di Wirksomhair of di T\u00f6ferletelkhair fan di Skeken fuar di Forheneringsmerel. Di Index teeknet huarful di Diil fan W\u00fcfhaurn, diar seksuel \u00f6n Gang sen en likert jen Forheneringsskek benen jen Jaar skrabelet. Wat liiger di Pearl-Index es, wat sekerer es di Skek.\n\nFuar di Pearl-Indices enkelter Forheneringsskeken luki bi Forheneringsmerel.\n\nDefinitsjoon \n\nJen Bisp\u00f6l: En Pearl-Index fan 15 d\u00f6t \u00f6n, dat fan 100 W\u00fcfhaurn, wat me jen Forheneringsskek jen Jaar aarberet heer, 15 skrabelet.\n\nReferensw\u0113rti\nBi reegelmeesigi Bisliip s\u00f6ner Sk\u00fc\u00fcl t\u00f6\u00f6gen Skrabelin wiist di Pearl-Index di Fr\u00fcchtbaarhair en bilapt h\u00f6m om en bi 85 bi 20 Jaar ual W\u00fcfhaurn, 50 bi 35 Jaarn ual W\u00fcfhaurn en bluat jit 30 bi 40 Jaarn ual W\u00fcfhaurn en s\u00fcnkt da om en bi \u00f6n di Ialer fan 45\u201350 me di Bigen fan di Wekseljaaren hent\u00f6 0.\n\nPearl-Index fan di forskelig Forheneringsskeken \n Hormoonimplantat: 0 \u2013 0,08\n Sterilisatsjoon fan di Karming: 0,1\n Hormoonspirali: 0,16\n Sterilisatsjoon fan di W\u00fcfhaur: 0,2 \u2013 0,3\n Vaginaalring: 0,4 \u2013 0,65\n K\u00f6\u00f6perspiirali: 0,3 \u2013 0,8\n Depootspr\u00f6t: 0,3 \u2013 0,88\n Pil: 0,1 \u2013 0,9\n Forheneringsplaaster: 0,72 \u2013 0,9\n Symptotermaali Skek (Sensiplan): 0,4 \u2013 2,3\n Mini-Pil: 0,5 \u2013 3\n Basaltemperaturmetoodi: 0,8 \u2013 3\n LEA contraceptivum: 2 \u2013 3\n Portiokap: 6\n Kalendermetoodi: 9\n Kondoom: 2 \u2013 12\n Coitus interruptus: 4 \u2013 18\n Diafragma: 1 \u2013 20\n Keemisk Forheneringsmerel: 3 \u2013 21\n Kondoom fuar di W\u00fcfhaur: 5 \u2013 25\n S\u00f6ner Forhenering: 85\n\nQuelle: Leitlinien der Deutschen Gesellschaft f\u00fcr Gyn\u00e4kologie und Geburtshilfe Juli 2004, pro familia\n\nEk biteenkti Parameeter\nBi di Pearl-Index es dit statistisk ek biteenkt hur aaft di Bisliip foltiit uur, sa \u00fc\u00fcs di Gurthair fan di Steekproov of T\u00f6hophair ek fuarskrewen. Diarom es di Pearl-Index fan niiaartige Forheneringsmerel, sa \u00fc\u00fcs dit fan Interesikeren en fan Maaker t\u00f6 di Algimiinhair bekeent maaket uur, aaft ek sa gur t\u00f6 n\u00fcti.\n\nWat lunger en muar fuarbreeret en Forheneringsmerel es, wat beeter ken di Pearl-Index n\u00fctet uur.\n\nSeekerhair fan Metoodi vs. di Seekerhair fan di \u00d6nwening\nDi Seekerhair fan di miist Forheneringsmerel hinget fan di rocht \u00d6nwening of. Diarom sen Metoodiseekerhair, alsoo dat Forsiien, en \u00d6nweningsseekerhair, alsoo di Biteenking fan \u00d6nweningsfailen, bi di miist Metoodi d\u00fc\u00fcdelk forskelig. Di Pearl-Index fan maning Metoodi es ofhingig fan di \u00d6nweener, senerlig fan sin Kentis- en Erf\u0113ringsstant sa \u00fc\u00fcs fan sin T\u00f6ferletelkhair en Motivatsjoon. Di Pearl-Index ken sa stark dingeli.\n\nHiilkunde"